ธปท.ไร้ข้อสรุปตั้งกองทุนมั่งคั่งฯ
“หม่อมเต๋า”เผย ธปท.ไร้ข้อเสนอและข้อสรุปเรื่องจัดตั้งกองทุนความมั่งคั่งแห่งชาติ รอฟังคลังตัดสินใจ
29 ก.ย. 2554

“หม่อมเต๋า”เผย ธปท.ไร้ข้อเสนอและข้อสรุปเรื่องจัดตั้งกองทุนความมั่งคั่งแห่งชาติ รอฟังคลังตัดสินใจ 
ม.ร.ว.จัตุมงคล โสณกุล ประธานคณะกรรมการธนาคารแห่งประเทศไทย(ธปท.) เปิดเผยว่า เท่าที่พูดกันเรื่องการนำเงินทุนสำรองระหว่างประเทศมาจัดตั้งกองทุนความมั่งคั่งแห่งชาติ ตามนโยบายของรมว.คลังซึ่งจะต้องหารือร่วมกันในเร็วๆนี้นั้น ในเบื้องต้นที่จะไปหารือกับคลังธปท.จะไม่เสนอว่าควรทำหรือไม่ หรือควรทำอย่างไร แต่ธปท.ต้องการจะฟังแนวคิดจากคลังว่า ที่ต้องการจะทำนั้นมีกระบวนการในการทำอย่างไรบ้าง
หากกระบวนการทำของคลังเหมาะสม ธปท.จะไม่ขัดขวาง แต่การเพื่อทำหน้าของธนาคารกลางซึ่งต้องดูแลเงินของชาติ ที่ต้องมีนโยบายที่ดีในการทำงาน และต้องรับผิดชอบต่อความน่าเชื่อถือของประชาชนตามหน้าที่ให้ดีที่สุด หากไม่เหมาะสมก็ต้องทักท้วง เพราะธปท.ต้องทำหน้าที่ในการดูแลเงินของชาติให้ดีที่สุดสมกับที่ประชาชนให้ความเชื่อถือ
“การจะจัดตั้งกองทุนฯหรือไม่ ไม่ได้อยู่ที่เงิน ไม่ได้อยู่ที่ว่าจะซื้อออกไปบริหารหรือให้ธปท.หรือหน่วยงานที่เกี่ยวข้องช่วยกันบริหาร แต่อยู่ที่กระบวนการจัดทำว่าคลังจะทำอย่างไร ลงทุนอย่างไร ถ้ากระบวนการลงทุนดีเราก็โอเค แต่ห้เราเสนอว่าต้องทำอย่างนั้น อย่างนี้ ซื้อออกไปหรือไม่ เราคงไม่ทำ เพราะถึงที่สุดรัฐบาลในฐานะที่ได้รับการยอมรับมาจากการเลือกตั้งจะทำก็ทำได้อยู่แล้ว เพราะเขียนกฎหมายแก้ไขกฎหมายได้” ม.ร.ว.จัตุมงคลกล่าว
ม.ร.ว.จัตุมงคล กล่าวว่า ส่วนเรื่อกงารแก้ไขหนี้กองทุนฟื้นฟูฯ 1.14 ล้านล้านบาท ก็ต้องดูว่าจะหาเงินหรือหาผลตอบแทนมาชำระได้อย่างไรบ้าง เพราะทุกวันนี้การนำเงินทุนสำรองระหว่างประเทศ 2 แสนล้านเหรียญสหรัฐไปบริหารก็ได้ผลตแบอทนเพียง 0.3% ทั้งที่ต้นทุนในการออกพันธบัตรดูดซับสภาพคล่องของธปท.สูงถึง 3% ขณะที่การบริหารเงินเพื่อหาผลตอบแทนในส่วนของฝ่ายออกบัตรธปท.ทั้งปีก็ได้เพียง 10,800 ล้านบาท มันไม่เพียงพอที่จะนำไปต้นยอดเงินต้นของหนี้กองทุนฟื้นฟูฯอยู่แล้ว แถมยังมีภาระขาดทุนสะสมอีก ต้องดูว่าเรื่องนี้คลังจะเสนออย่างไรด้วย